ดอลล์แข็งรับสหรัฐขาดดุลการค้าน้อย
เงินดอลล์แข็งค่า หลังสหรัฐขาดดุลการค้าน้อยเกินคาด
5 มิ.ย. 2556

เงินดอลล์แข็งค่า หลังสหรัฐขาดดุลการค้าน้อยเกินคาด
สกุลเงินดอลลาร์สหรัฐแข็งค่าขึ้นเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (4 มิ.ย.) หลังจากมีรายงานว่าสหรัฐขาดดุลการค้าเป็นมูลค่าที่น้อยกว่าการคาดการณ์ของนักวิเคราะห์          ค่าเงินดอลลาร์สหรัฐขยับขึ้นมายืนเหนือระดับ 100.05 เยน และแข็งค่าขึ้นเมื่อเทียบกับฟรังค์สวิสที่ระดับ 0.9470 ฟรังค์ จากระดับของวันจันทร์ที่ 0.9468 ฟรังค์          ค่าเงินยูโรร่วงลงแตะระดับ 1.3028 ดอลลาร์สหรัฐ จากระดับ 1.3075 ดอลลาร์สหรัฐ ขณะที่ค่าเงินปอนด์ร่วงลงแตะระดับ 1.5304 ดอลลาร์สหรัฐ จากระดับ 1.5327 ดอลลาร์สหรัฐ และค่าเงินดอลลาร์ออสเตรเลียร่วงลงแตะระดับ 0.9635 ดอลลาร์สหรัฐ จากระดับ 0.9755 ดอลลาร์สหรัฐ          สกุลเงินดอลลาร์สหรัฐหลังจากกระทรวงพาณิชย์สหรัฐเผยยอดขาดดุลการค้าของสหรัฐประจำเดือนเม.ย.ปรับตัวสูงขึ้น 8.5% แตะที่ 4.03 หมื่นล้านดอลลาร์ เมื่อเทียบกับระดับของเดือนมี.ค.ที่ 3.71 หมื่นล้านดอลลาร์ อย่างไรก็ตาม ยอดขาดดุลการค้าเดือนเม.ย.เพิ่มขึ้นน้อยกว่าที่นักวิเคราะห์คาดการณ์ไว้ที่ 4.15 หมื่นล้านดอลลาร์          ทั้งนี้ ปัจจัยที่ทำให้สหรัฐมียอดเกินดุลการค้าเพิ่มขึ้นนั้น มีสาเหตุจากยอดนำเข้าที่ทะยานขึ้น 5.4 พันล้านดอลลาร์ ขณะที่ยอดส่งออกเพิ่มขึ้นเพียง 2.2 พันล้านดอลลาร์